Bucksi izgubili od Mavericksa, Kukoč postigao osam koševa (31/12/03) - 2003-12-31
Milwaukee Bucksi izgubili protiv Dallas Mavericksa sa 92:101
Košarkaš Wizardsa Gilbert Arenas ponovno je u redovima washingtonske momčadi nakon što je propustio 14 utakmica zbog ozljede. Wizardsi su izgubili 11 od 14 utakmica bez Arenasa, koji ima prosjek od 20 poena po utakmici, no njegov povratak očito nije bio dovoljan u sinoćnem susretu Wizardsa s Atlanta Hawksima. Pomoću 25 koševa Shareef Abdur-Rahima Atlanta je izvukla pobjedu nad Washingtonom sa 83:73. Dok se jedni vraćaju na parket, drugi odlaze. Košarkaš Memphis Grizzliesa Bonzi Wells propustio je sinoćnju utakmicu protiv Seattle Supersonicsa zbog potresa mozga zadobivenog u prethodnoj utakmici. Trener Memphisa Hubie Brown rekao je da Wells još trpi od glavobolje ali je izrazio nadu da će Wells biti u stanju igrati u petak u utakmici protiv Los Angeles Lakersa. Dvoboj Supersonicsa i Grizzliesa završio je pobjedom Seattlea od 105:99. Valja spomenuti i to da je jučer obavljena i jedna razmjena igrača. Clarence Weatherspoon iz New York Knicksa zamijenjen je za igrače Houston Rocketsa Moochie Norrisa i Johna Amaechija. Ovo je prvo preustrojenje nad kojim je nazočio novi trener Knicksa, Isiah Thomas. A New York Knicksi sinoć su pobijedili Miami Heat 102:73 što je njihova četvrta uzastopna pobjeda. Evo još nekoliko sinoćnjih rezultata: Indiana Pacersi bili su bolji od Cleveland Cavaliersa. Rezultat: 92:89. Minnesota Timberwolvesi svladali su Chicago Bullse sa 98:93. Milwaukee Bucksi izgubili su dvoboj protiv Dallas Mavericksa sa 92:101. Toni Kukoč imao je 8 koševa u 27 minuta igre.